Tarybos reglamentas (EB) Nr. 1040/2000
2000 m. gegužės 16 d.
iš dalies keičiantis Reglamentą (EB) Nr. 1255/1999 dėl bendro pieno ir pieno produktų rinkos organizavimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 36 ir 37 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi:
(1) Reglamento (EB) Nr. 1255/1999 [4] 31 straipsnyje tam tikriems tame reglamente nurodytiems produktams yra numatyta taikyti eksporto gražinamąsias išmokas, jei jie eksportuojami jo II priede išvardytų prekių pavidalu, remiantis šių produktų kainomis pasaulio rinkoje ir tų kainų bei Bendrijos kainų skirtumu, laikantis susitarimų, sudarytų remiantis Sutarties 300 straipsniu, nulemtų ribų.
(2) Komisija yra įpareigota keliuose žemės ūkio sektoriuose, pirmiausia grūdų, cukraus, ryžių ir kiaušinių, nustatyti prekes, kurioms gali būti suteikiamos eksporto grąžinamosios išmokos, įskaitant prekes, nenurodytas Sutarties I priede, siekiant užtikrinti lankstumą, leidžiantį kuo veiksmingiau panaudoti turimus išteklius; todėl būtų tikslinga ir pieno produktų sektoriuje įpareigoti Komisiją nustatyti prekes, kurioms gali būti suteikiamos grąžinamosios išmokos,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1255/1999 31 straipsnio 14 dalis pakeičiama ir išdėstoma taip:
"14. 42 straipsnyje nustatyta tvarka Komisija patvirtina išsamias šio straipsnio taikymo taisykles, įskaitant nuostatas dėl nepaskirtų bei nepanaudotų eksportuotinų kiekių perskirstymo, ir visus II priedo pakeitimus. Tačiau išsamios taisyklės, reglamentuojančios 8, 10, 11 ir 12 dalių taikymą 1 straipsnyje nurodytiems produktams, eksportuojamiems šio reglamento II priede išvardytų prekių pavidalu, tvirtinamos Reglamento (EB) Nr. 3448/93 16 straipsnyje nustatyta tvarka."
2 straipsnis
Šis reglamentas įsigalioja septintą dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gegužės 16 d.